News Update: ตลาดหุ้นยุโรปไม่รอด แดงทั้งกระดาน กังวลโควิดสายพันธุ์ใหม่ B.1.1.529 ตลาดหุ้นฝรั่งเศสหนักสุด -4% - FINNOMENA
วันนี้ (26 พ.ย.) ตลาดหุ้นยุโรปเปิดลบ ดัชนี Euro Stoxx 50 ร่วงแรง 3.5% ท่ามกลางความกังวลต่อเชื้อโควิดสายพันธุ์ใหม่ ‘B.1.1.529’
26 พ.ย. 2564

วันนี้ (26 พ.ย.) ตลาดหุ้นยุโรปเปิดลบ ดัชนี Euro Stoxx 50 ร่วงแรง 3.5% ท่ามกลางความกังวลต่อเชื้อโควิดสายพันธุ์ใหม่ ‘B.1.1.529’
ดัชนี Euro Stoxx 50 ปรับตัวลง 3.5% โดยหุ้นกลุ่มการท่องเที่ยว และสันทนาการร่วงแรง 6.5% นำไปสู่การร่วงแรงในทุกอุตสาหกรรม นอกจากนี้ ดัชนี FTSE 100 ของตลาดหุ้นอังกฤษ ปรับตัวลง 2.8% ขณะที่ ดัชนี CAC 40 ของตลาดหุ้นฝรั่งเศสร่วงแรงสุดที่ 4.4%
นักลงทุนในยุโรปกำลังจับตาสถานการณ์โควิด-19 ในภูมิภาค หลังจำนวนผู้ติดเชื้อโควิด-19 สูงขึ้นอย่างต่อเนื่องจนทำให้บางประเทศเริ่มออกมาตรการใหม่เพื่อควบคุมการแพร่ระบาด
เมื่อเย็นวันพุธ (24 พ.ย.) รัฐบาลอิตาลีประกาศมาตรการโควิดที่เข้มงวดมากขึ้น ขณะที่ รัฐบาลชุดใหม่ของเยอรมนีกำลังพิจารณาว่ากฎระเบียบเกี่ยวกับพาสปอร์ตวัคซีนที่เข้มงวดขึ้นจะทำให้จำนวนผู้ติดเชื้อในประเทศลดลงหรือไม่ โดยล่าสุด ดัชนี DAX ของเยอรมนี ปรับตัวลงไปแล้วกว่า 3%
ความกังวลต่อเชื้อโควิดสายพันธุ์ใหม่ ‘B.1.1.529’ พุ่งขึ้นในชั่วข้ามคืน หลังสหราชอาณาจักรประกาศระงับเที่ยวบินจาก 6 ประเทศในทวีปแอฟริกาใต้ที่กำลังมีการแพร่ระบาดของโควิดสายพันธุ์ใหม่
อ้างอิง: https://www.cnbc.com/2021/11/26/european-stocks-concerns-over-a-new-covid-variant.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นยุโรป
โควิด-19
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA